
Cyflwyniad
Mae’r cynyddiad mewn ymwybyddiaeth o gwmpas cyflyrau meddyliol wedi arwain at nifer o ddarnau o gelfyddyd sy’n trafod y pynciau, megis portread cyflyrau iechyd meddwl mewn sioeau fel ‘Dear Evan Hansen’, hyd at bortread awtistiaeth mewn rhaglenni megis ‘Atypical’ neu sioeau fel ‘The Curious Incident of the Dog in the Night-Time’. Er hynny, cyn lleied o ddarnau sy’n portreadu profiadau pobl gydag ADHD, a lleiaf fyth profiadau menywod gyda’r cyflwr. 
Anhwylder Diffyg Canolbwyntio a Gorfywiogrwydd, neu Attention Deficite Hyperactivity Disorder yn Saesneg, yw un o anhwylderau niwroddatblygiadol mwyaf cyffredin plentyndod. Mae’n effeithio tua “5% of school-age children and 2.5% of adults” (ADHD Clinic, 2022). Mae rhai o’r symptomau yn cynnwys lefelau canolbwyntio gwael, anhrefn, diffyg amynedd, gorfywiogrwydd ac ansefydlogrwydd hwyliau. Credid yn wreiddiol mai dim ond rhai plant oedd yn cael eu heffeithio gan ADHD, ond cydnabyddir yn eang erbyn hyn y gall barhau i oedolaeth ac ar draws hyd oes bywyd person. 
Ar gyfer y prosiect annibynnol, hoffwn ysgrifennu darn o theatr ar fy mhrofiad gydag ADHD. Ges i fy niagnosis ADHD ar ddechrau fy mlwyddyn gyntaf o Brifysgol, ac ers hynny rwyf wedi bod yn gofyn gymaint o gwestiynau i’n hunan: Ydw i wastad wedi ymddwyn sut yr wyf yn gwneud oherwydd fy ADHD? Ydy pobl eraill gydag ADHD yn ymddwyn yr un ffordd â fi? Ydw i’n normal? Trwy gydol fy amser yn yr Ysgol, doedd neb wedi tybio fod ADHD gen i, felly nid oeddwn wedi cael unrhyw gymorth gyda fy ngwaith academaidd. Er dderbyniais ganlyniadau TGAU a lefel A da, pan ddarganfyddais bod gen i ADHD, doeddwn i methu helpu meddwl y gallwn i wedi gwneud yn well yn fy arholiadau pe bawn i wedi cael y diagnosis yn gynt. Dechreuais bendroni am yr holl adegau yn fy mywyd gallwn i wedi buddio o gael rhyw fath o gymorth, a fyddai siŵr o fod wedi helpu mi gyrraedd fy mhotensial llawn. Mi wnaeth hyn gwneud i mi deimlo’n rhwystredig ond hefyd yn chwilfrydig, ac roeddwn i eisiau dysgu mwy am fy nghyflwr felly dyna oedd y prif sbardun tu ôl i’r syniad. Yn ogystal â hynny, dewisais fy mod eisiau codi ymwybyddiaeth i eraill amdano ADHD a lleisio fy rhwystredigaethau ynglŷn â’r diffyg gwybodaeth am fenywod gydag ADHD.
Penderfynais fy mod i eisiau ei berfformio fel sioe un fenyw, oherwydd mae ADHD yn gyflwr sy’n unigryw at bob person a theimlaf ei fod yn bwysig i adrodd fy stori bersonol fel menyw gyda’r anhwylder meddwl. Mae gymaint o gamsyniadau o gwmpas menywod gydag ADHD a dydw i ddim yn teimlo bod digon o fenywod yn trafod y cyflwr yn gyhoeddus a’n agored, felly hoffwn newid hynny a lleisio fy safbwynt i er mwyn dechrau sgwrs. Fel actores, oherwydd natur bersonol y sioe a fy nghysylltiad i thema’r sioe, teimlaf yn gryf y byddaf yn gallu arddangos fy sgiliau actio a rhoi perfformiad gwirioneddol ac onest. Rwyf wedi magu sgiliau actio yn y Brifysgol trwy gyflawni dwy lefel actio, felly credaf yn gryf fod gen i'r offerynnau cywir i berfformio i safon foddhaol. Rwyf hefyd wedi magu sgiliau ysgrifennu defnyddiol iawn o’r modiwl prosiect cydweithredol, lle ysgrifennon ddrama ein hunan gyda’n gilydd, a byddaf yn bendant yn defnyddio'r rhain i helpu fi yn ystod fy mhroses ysgrifennu. Bwriadaf gynnwys darn o ddawns yn y sioe hefyd, oherwydd rwyf yn mwynhau dawnsio fel ffordd o ryddhau llawer o egni a chredaf fod dawns yn ffordd wych o gyfleu neges bwysig. Mae gen i ddigonedd o brofiad dawns oherwydd rwyf wedi cyflawni dwy lefel dawns yn y Brifysgol, ac rwyf hefyd yn dawnsio yn fy swydd rhan amser, felly teimlaf fod gen i’r sgiliau angenrheidiol i goreograffi dawns fy hunan a’i berfformio. Fy mhrif nod yw pigo cydwybod y gynulleidfa a’u haddysgu am ADHD; rwyf yn gobeithio bydd y sioe yn eu hysbrydoli nhw i ymchwilio’n bellach mewn i’r anhwylder meddwl, a bod yn fwy chwilfrydig am bobl niwamrywiol yn y dyfodol. Dydw i ddim eisiau i gymdeithas fod yn ofn o ofyn cwestiynau rhagor, a gobeithiaf bydd fy sioe yn helpu i newid hyn. Cyn ysgrifennu’r sioe, byddaf yn hysbysu fy ngwybodaeth trwy ymchwilio’r canlynol: Y camsyniadau o gwmpas menywod gydag ADHD, Cynrychiolaeth ADHD mewn theatr a Damcaniaeth Alice In Wonderland ac ADHD.

Adolygiad Llenyddiaeth
1. Y camsyniadau o gwmpas menywod gydag ADHD
Mae ADHD yn gyflwr iechyd meddwl sy'n cael ei ddiffinio drwy ddadansoddiad ymddygiad. Anhwylder Gorginetig yw’r term swyddogol a ddefnyddir gan weithwyr iechyd proffesiynol yn y Deyrnas Unedig, ond ADHD yw’r term y mae’r rhan fwyaf o bobl yn gyfarwydd ag ef. Symptomau sy’n gysylltiedig â ADHD yw diffyg talu sylw, byrbwylltra a gorfywiogrwydd. Mae pobl sydd gydag ADHD yn gallu ffeindio hi’n anodd eistedd yn llonydd am amser hir, cael anhawster i wneud gweithgareddau mewn tawelwch, neu ymddangos fel pe baent yn symud trwy’r amser. Mae ADHD yn gallu effeithio unrhyw un, o unrhyw oedran neu ryw; ond mae’r gyfradd diagnosis i fenywod yn llawer is na chyfradd diagnosis dynion, sy’n golygu bod nifer o gamsyniadau o gwmpas menywod gydag ADHD.

Wedi cynhyrchu’r disgrifiad yn awtomatig]	Mae Dr. Samantha Hiew yn gyfarwyddwr a sefydlwr cwmni effaith cymdeithasol o’r enw ‘ADHD Girls’, ac mae ganddi gefndir mewn cyfathrebu ac ymchwil cancr. Wedi’i diagnosio ag ADHD yn 40 oed ac fel menyw awtistig, mae’n deall yr heriau y mae pobl niwroddatblygiadol yn eu hwynebu o fewn systemau addysg a’r gweithle, ac mae hyn yn ei hysbrydoli i weithio i gynyddu cefnogaeth i bobl gydag ADHD ac i helpu i ysgogi newid mewn dealltwriaeth systemig trwy ymwybyddiaeth gyhoeddus, ymgyrchoedd a digwyddiadau. Mae gan ei chwmni cyfrif Instagram hefyd, sef @adhd_girls, ac mae sawl menyw gydag ADHD yn teimlo’n gryfach ar ôl gweld mwy o wybodaeth am eu cyflwr, “As a woman navigating your life following your ADHD diagnosis, it is about understanding your brain, forming a new identity and intergrate these new ideas about yourself.” (Solden, S. 2022).

Mae ymchwil gan Psychiatry Uk yn dangos fod merched yn llai tebygol o gael ei diagnoso gydag ADHD, “girls and women are less likely to be diagnosed as parents and teachers are not quite sure what to look out for even if they do notice some difficulties.” (Psychiatry Uk. 2019). Darganfyddwn yn 2019, taw 11.7% o fechgyn oedd erioed wedi cael eu diagnoso, ond dim ond 5.7% o ferched oedd erioed wedi cael eu diagnoso. “ADHD symptoms in women can often be misunderstood and misdiagnosed by medical professionals, mistaking them for stress, anxiety, or another related condition” (Psychiatry Uk. 2019).
Yn ystod fy ymchwil, ffeindiais erthygl gan BBC Cymru a oedd yn dangos enghraifft o fenyw a chafodd ei diagnosis ADHD yn hwyr mewn ei bywyd, “ADHD: Diagnosis mam 35 oed”. Doedd ei symptomau heb amlygu tan iddi roi genedigaeth i’w phlentyn cyntaf, pan oedd hi’n dri-deg-pump mlwydd oed. Ffeindiais yr erthygl yn ddiddorol iawn, oherwydd nid oeddwn wedi dod ar draws llawer o wybodaeth ar ADHD ymhlith menywod, yn enwedig menywod yng Nghymru. Wedi darllen yr erthygl, ffeindiais i ei chyfrif Instagram Cymraeg hi @adhd_a_fi, sy’n disgrifio ei phrofiadau personol hi fel menyw gyda’r cyflwr, gan bwysleisio sut mae ADHD yn effeithio merched mewn ffordd wahanol i fechgyn. 

Anfonais neges ati ar Instagram yn gofyn am gyfweliad a chytunodd hi i siarad gyda fi.
Cyfweliad gydag Enfys Dixie 
Cwestiwn 1 (fi): Oeddet ti neu unrhyw un yn dy fywyd wedi tybio bod gennyt ti ADHD?
· Ateb Enfys: Na. Tan nawr, byddwn i byth, byth wedi hyd yn oed considyro bod ‘da fi ADHD. Never would have crossed my mind. Ma’ popeth fi nawr yn gwybod sy’n rhan o ADHD, bysen i byth wedi meddwl bod e’n rhywbeth sy’n gysylltiedig ‘da ADHD o’r blaen. Pan o’n i’n tyfu lan yn y 90au, bysen nhw byth wedi gwybod bod ADHD ‘da fi achos dim ond yn y deg mlynedd diwethaf ma’ nhw ‘di dechrau ‘neud lot o ymchwil ar sut mae ADHD yn ymddangos yn merched. Cyn hynny oedd yr ymchwil i gyd ar fechgyn.

Cwestiwn 2: Sut a phryd gest ti dy ddiagnosis?
· Ateb: Mis Mehefin diwethaf, darllenais i erthygl. Nes i weld rhywbeth ar Instagram a ‘nath e hala fi i’r erthygl yma, a o’n i’n meddwl “O, ma’ hwn yn swnio fel fi”, a o gwmpas yr un pryd nes i ddechrau job newydd a ‘nath boss fi dropo fe mewn i conversation. Nawr, ma’ hi gyda ADHD a oedd hi’n gallu gweld e yno fi. Oedd hi fel, “First conversation we had, I just knew it”. So oedd hi fel, “Have you ever heard of ADHD? I have ADHD”, a fi ddim yn gwybod ond ‘nath e jyst anon fi i fel dechrau ‘neud loads o fel darllen erthygl, darllen erthygl, ‘neud research a o’n i fel “O! Ma’ hwn fel fi”. Oedd e fel penny dropping. A wedyn nes i researcho sut i fynd o gwmpas cael diagnosis, a ‘nes i edrych am pobl eraill oedd gyda fe, a doedd dim byd yn Gymraeg. Oedd yr NHS waiting list wir yn hir so ‘nes i benderfynu ffeindio private psychiatrist i gael diagnosis a pan o’n nhw ar y ffôn, jyst yn seto lan yr assessment, dwedon nhw “You should go and talk to your GP, try and get a GP referral”, so ‘nes i hwnna hefyd. O’n i ‘di bwcio fe yn Awst 2021 a ges i’r assessment yn mis Medi 2021, a wedyn y diagnosis o fewn tua wythnos. 
Cwestiwn 3: Ar ôl cael y diagnosis, oeddet ti wedi cael unrhyw fath o gymorth neu driniaeth? Beth awgrymon nhw?
· Ateb: Ar ôl cael y diagnosis, oedd rhaid i fi dalu i weld e eto (Y Seicolegwr), talu am prescription, talu i drio drugs newydd, oedd hwnna tua mis Tachwedd, a ges i apwyntiad tua dechrau mis Rhagfyr, a ‘naethon nhw rhoi full assessment i fi. Ond doedd y broses ddim yn hawr, a fi dal yn trio ffeindio rhywbeth sy’n gweithio i fi nawr. Mae meddyginiaeth yn gweithio i fi, oeddwn ni ar dosage oedd yn rhy uchel, ond ‘nes i ddod nôl lawr, a fi’n ffeindio bod e wir yn helpu ‘da concentration fi. Un peth fi’n ffeindio’n anodd gyda ADHD fi yw executive dysfunction, so fel trefnu pethau a amser, ac er bod tŷ fi dal yn fes, fi nawr yn gallu tynnu dillad allan o’r washing machine a rhoi nhw ar y lein ar yr un diwrnod â fi’n golchi nhw. O’dd pethau fel ‘na arfer bod yn really overwhelming i fi ond dydyn nhw ddim mor overwhelming rhagor. 
Cwestiwn 4: Pa fath o symptomau sy’n ymddangos i ti?
· Ateb: So inattentive ADHD, fi ddim gyda’r hyperactive stwff. Byswn i ddim yn dweud bod ‘da fi “Attention Deficite”, fi’n lico’r gair “displacement”. Fi ‘di darllen amdano fe a fi’n ffeindio bod e’n fwy accurate i fi achos ma’ attention fi’n mynd i bob man. Fi dal gyda attention, ond ambell waith it just goes to different places. Fi ddim yn dda gyda amser, fel zero concept o beth yw deg munud. Fel diwrnod o’r blaen, oedd cyfarfod ‘da fi am 1:30, ac am 1:26 o’n i fel, “I think I might make myself some lunch”, a o’n i fel “What was I thinking?” Oedd ‘da fi pedwar munud!A fi hefyd yn eithaf impulsive, fel gyda gwario arian a torri ar draws rhywun mewn trafodaeth. Mae’r meds yn really helpu ‘da hwnna, fel fi nawr ynn gallu gwrando ar conversation a peidio torri ar draws.
Cwestiwn 5: Pan gest ti’r diagnosis, oeddet ti’n teimlo bod rhywbeth wedi clicio a bod pethau yn gwneud synnwyr?
· Ateb: Ie, ‘nes i ffeindio’r asesiad yn exhausting ond hefyd yn fel invasisve, achos yn sydyn o’n i fel “O, dyna pam ‘nes i ‘neud hwnna, dyna pam o’n i’n meddwl fel ‘na”. Mae’n dod â lot o trauma lan, a tua tri mis wedyn es i trwy cyfnod o alaru fe a teimlo wir yn drist am y gorffennol pan o’n i ddim yn gwybod bod ‘da fi’r cyflwr. Ar un llaw oedd e’n relief, fel dyma’r ateb dwi ‘di bod yn edrych amdano, ond ar y llaw arall o’n i fel “I wish I could’ve known this earlier”, achos gallen ni ‘di cael help. 
Cwestiwn 6: Beth oedd ymateb dy deulu a ffrindiau i’r diagnosis?
· Ateb: Oedd pawb yn confused achos o’n nhw fel “Ond ma’ ‘da ti job rili da, a ma’ ‘da ti gradd yn Y Gyfraith a Sbaeneg, a ti ‘di ‘neud loads o bethe”, a o’n i fel “Ie, fi ddim yn thick!” Dyw e ddim wastad yn edrych yr un peth i bawb, fel ma’ pobl sy’n meddwl bod ADHD yn ymwneud â bod yn rili hyperactive a disruptive yn y dosbarth, ma’ nhw ffili credu bod e’n gallu edrych yn wahanol i hwnna. A dyna pam ‘nes i’r Instagram page, achos fi’n credu bod e’n bwysig i gael e mas fynna bod chi’n gallu edrych yn hollol normal a cael bywyd eithaf normal, neu gwell na normal – ti’n gallu cael swydd da a hefyd cael ADHD. 
Cwestiwn 7: Wrth edrych yn ôl dros dy fywyd, wyt ti’n teimlo byddai cael y diagnosis yn gynt wedi helpu gyda dy addysg?
· Ateb: Ie fi’n credu byse fe wedi bod yn grêt i gael y cefnogaeth ‘na, ond pan o’n i yn Coleg pymtheg mlynedd yn ôl, sai’n credu oedd cefnogaeth ar gael. Ond ie, fi’n credu byse fe wedi helpu iechyd meddwl fi i wybod bod fi ddim jyst yn depressed, neu hyn a’r llall, ond oedd mwy i fe. A hefyd sut o’n i’n delio gyda sefyllfaoedd mewn perthnasoedd a stwff. Fel gallwn i ‘di dweud bod fi’n delio gyda ADHD a dyna pam fi’n ymddwyn fel hyn, fi ddim jyst yn bitch.
Cwestiwn 8: Sut wyt ti’n teimlo am dy ADHD nawr? Sut wyt ti’n ymdopi gyda fe?
· Ateb: Ar y foment fi jyst yn trio sortio mas y meddyginiaeth, ond yn y dyfodol fi’n meddwl hoffen i ffeindio fel coach ADHD sy’n gallu pwynto mas pethe, achos weithiau fi angen rhywun i ddweud wrtho fi “dyna pam ti’n ‘neud y stwff yma”, achos weithiau you can’t see the wood through the trees a fi’n credu bydde cael coach wir yn helpu ‘da gwaith fi. Ond fi’n ffeindio bod y meddyginiaeth nawr ‘di wir chillo fi mas a helpu gyda emotional regulation fi, so fi ddim yn cael gymaint o sensory overload nawr.
Cwestiwn 9: Beth wyt ti’n meddwl gall wella y sefyllfa o ran y diffyg wybodaeth yn y byd am y cyflwr a chynrychiolaeth ADHD? 
· Ateb: Fi’n credu bod siarad amdano fe mor bwysig. Fel, fi’n credu bod lot o diwylliant Cymraeg traddodiadol yn meddwl dylech chi cadw pethau i’ch hunan a peidio rhannu gormod, ond dyw e ddim yn helpu achos mae hwnna jyst yn cario ‘mlaen wedyn. A ma’ pobl yn anfon negeseuon i fi yn dweud bysen nhw byth wedi gwybod pe bawn i heb siarad am y peth. Mae dal lot o gamddealltwriaeth, ond heblaw bod chi’n gallu siarad amdano fe, bydd pobl ddim yn gwybod digon amdano fe a bydd e’n cario ‘mlaen fel mae e nawr. Mae’r ymchwil yn dweud bod dim ond tua 2% o’r boblogaeth gyda fe, ond ma’ siwr o fod gymaint o bobl yn y byd sydd ddim yn gwybod bod nhw gyda fe.
Cwestiwn 10: Oes unrhyw beth arall gyda ti i ychwanegu?
· Ateb: Na sai’n meddwl, fi’n credu fi ‘di dweud popeth.

[image: ]Ffeindiais y cyfweliad gydag Enfys yn ddiddorol iawn, a dysgais lawer amdano brofiad menyw oedd wedi cael ei diagnosio yn hwyr. Yn fy ymchwil ar fenywod gydag ADHD, darganfyddais bod dal llawer o ymchwil angen cael i’w wneud ynglŷn â’r cyflwr hwn. Ers mis Hydref 2021, mae’r ADHD Foundation wedi bod yn galw am newid am gyfleusterau gwell i fenywod cael eu hasesu am ADHD. Dengys eu hymchwil nhw bod 50 i 75% allan o’r un filiwn o fenywod yn y Deyrnas Unedig gydag ADHD yn cael eu hanwybyddu, “Only an estimated 75,000 women out of an estimated 1 millionwomen aged 18-65 with ADHD in the UK are accessing healthcare.” (ADHD Foundation. 2021). 













2. Cynrychiolaeth ADHD mewn theatr
Wrth ymchwilio mewn i gynrychiolaeth ADHD mewn theatr, doeddwn i methu ffeindio llawer o sioeau neu ddramâu amdano’r pwnc, a ffeindiais hyn ychydig yn rhyfedd oherwydd mae pobl gydag ADHD yn dueddol o fod yn greadigol iawn, ac yn aml maent yn cael swyddi o fewn y byd perfformio. Wnes i greu holiadur i ofyn i bobl am eu barn ar ymwybyddiaeth ADHD, ac mi wnes i gynnwys cwpwl o gwestiynau ar gynrychiolaeth theatr. Ges i bedwar-deg-pump o ymatebion oddi wrth bobl o bob oedran a rhyw. Dyma’r linc i’r holiadur: https://docs.google.com/forms/d/1yDu9DqjQX9hKERc8hjDsERNz0BQ-lAAyh0rznvWOQR4/edit#responses
[image: ]Wrth ddadansoddi’r graff, ffeindiais fod y rhan fwyaf o bobl, 88.6%, byth wedi gweld darn o theatr ar ADHD o’r blaen. Dim ond 9.1% oedd wedi gweld unrhyw fath o waith theatr ar ADHD o’r blaen, sydd yn fy marn i yn ofnadwy.

[image: ]Pan ofynnais a oeddent yn meddwl bod digon o gynrychiolaeth ADHD mewn theatr, mi wnaeth 72.7% dweud nac oeddent. Mae hyn yn cefnogi’r ffaith bod diffyg cynrychiolaeth ADHD o fewn y maes theatr, ac rwyf yn edrych ymlaen i newid hwn gyda fy nrama un fenyw i. Wnes i hefyd ofyn sut gallwn godi ymwybyddiaeth am ADHD yn y dyfodol, ac mi wnaeth nifer o bobl ateb gyda ffyrdd creadigol, megis mwy o theatr, teledu a dramâu.

[image: Going WiLD! in the country from April 30][image: ]Wnes i ffeindio un ddrama mewn erthygl gan The Yorkshire Post – “Theatre company tackles the issue of ADHD” (The Newsroom. 2016). Yn 2016, wnaeth y dramodydd llwyddiannus Evan Placey gydweithio gyda chwmni theatr o’r enw Tutti Frutti, sydd wedi’i leoli yn Leeds, i gynhyrchu drama newydd un person o’r enw ‘WiLd!’. Mae’r ddrama i blant o wyth mlwydd oed i fyny, ac yn adrodd stori am fachgen deg mlwydd oed o’r enw Billy, sy’n dioddef o’r cyflwr ADHD. “We want to tell a really entertaining and heartfelt human story and on this particular project that is underpinned by the fact that our main character has the condition ADHD.” (Harris, W. 2016).  Er mwyn creu portread cywir o blentyn ag ADHD, gweithiodd cyfarwyddwr artistig y cwmni, Wendy Harris, yn agos gyda'r Athro David Daley o CANDAL (the Centre for ADHD and Neurodevelopmental Disorders across the Lifespan at the Institute of Mental Health) ym Mhrifysgol Nottingham i ddeall y cyflwr sy'n effeithio ar un o bob ugain o blant yn y Deyrnas Unedig, “The science really informed the form and style – around pace, around distraction, around hyperactivity and around the inability to focus – so all of those things are reflected both in the story but also in the form of the play itself” (Harris, W. 2016). Llwyddodd y cynhyrchiad i gael llawer o sylw, nid yn unig oddi wrth blant, ond hefyd oddi wrth oedolion, oherwydd roedd y ddrama’n portreadu’r heriau mae plant sydd ag ADHD a’u rhieni yn wynebu. Cafodd y ddrama adolygiadau hael oddi wrth Y Wasg, “the presentation is flawless, and it holds its audience firmly, informing us and giving us new perspectives, as well as allowing us the occasional chuckle... – a genuine theatrical must see” (The Newsroom. 2016). Mewn cyfweliad gyda ‘Frankly My Dear’, dwedodd Harris ei bod wedi cael nifer o ymatebion anhygoel, a hyd yn oed rhieni yn crio oherwydd roeddent wir yn gallu uniaethu gyda’r stori. Mae’r enghraifft yma’n dangos bod theatr yn ffordd mor gryf o rannu neges a stori, a dylwn ni greu mwy o ddarnau theatr ar ADHD o gwmpas y byd er mwyn cyrraedd mwy o bobl a’u haddysgu nhw. Er roedd hi’n dda i ffeindio cynrychiolaeth ADHD mewn theatr, dydw i ddim yn teimlo taw dyma yw’r gynrychiolaeth gorau i mi fel menyw gyda’r cyflwr. 

Wedi cynhyrchu’r disgrifiad yn awtomatig]	Wrth ymchwilio’n bellach, ffeindiais erthygl ar wefan o’r enw A Younger Theatre, amdano sioe un fenyw wedi’i hysgrifennu a’i pherfformio gan Sarah Emmott, menyw 34 oed oedd wedi cael ei diagnosis ADHD pan oedd hi’n 30, “I never expected that I would feel happier and more comfortable with my label than ever. Part of that has come through making a theatre production about my experience.” (Emmott, S. 2018). Enw ei sioe yw ‘Declaration’, ac mae’n ddrama hwyl llawn hiwmor a gonestrwydd sy’n trafod ei phrofiadau hi o fyw gydag ADHD. Dwedodd hi er bod y sioe ddim yn cuddio’r anawsterau sy’n dod gyda’r cyflwr, mae’n dangos yr ochr da a phositif o fywyd gydag ADHD, fel yr holl chwilfrydedd, yr hwyl a’r gallu i ffocysu ar bethau am amser hir, “It’s important to push back against the stereotypical image of ADHD being a young boy tearing round a supermarket, and show that it can also be me, a woman in her thirties struggling to organise her overwhelming thoughts, hyperactivity and impulsiveness.” (Emmott, S. 2018). Ges i’n hysbrydoli gan ei stori hi a’r ffaith bod hi wedi creu drama allan ohono fe, ac mae gweld cynrychiolaeth fenyw gydag ADHD o fewn theatr yn hynod o bwysig i mi. Fy mwriad i gyda fy nrama yw trosglwyddo’r un fath o neges i’r gynulleidfa, sef “I’m a woman with ADHD and I’m going to be loud and proud” (Emott, S. 2018).
	Dwi’n hyderus bydd yr ymchwil rwyf wedi gwneud ar ddramâu amdano ADHD, yn enwedig y sioe un fenyw ‘Declaration’ gan Sarah Emmott, wir yn helpu fi yn y broses o ysgrifennu fy sgript a pherfformio’r drama ar ddiwedd y prosiect. 
	













3. Damcaniaeth Alice In Wonderland ac ADHD
Un o fy hoff lyfrau, a ffilmiau i yw Alice In Wonderland gan Lewis Carroll; rwyf wrth fy modd gyda’r holl gymeriadau gwyrion a hyfryd yn y stori, ac rwyf hefyd yn hoffi’r elfen ffantasi a bod popeth yn ‘Wonderland’ yn bendramwnwgl i gymharu â’r byd rydym yn byw ynddi. Rwyf wastad wedi edmygu chwilfrydedd Alice, ac rwyf yn gallu uniaethu gyda’i meddylfryd anturus hi. Pan roeddwn yng nghanol y broses o ysgrifennu fy sgript, roeddwn yn gwylio y fersiwn 2015 o’r ffilm Alice In Wonderland, a dechreuais chwarae gyda’r syniad bod efallai gan Alys ADHD. Mi wnaeth hyn sbarduno fy niddordeb i i ymchwilio’n bellach, a ffeindiais fideo ar YouTube gan Dr. Will Miller, sef therapydd Americanaidd, a oedd yn sôn am ddamcaniaeth bod gan Alice o Alice In Wonderland y cyflwr ADHD: Alice in Wonderland Had ADHD - YouTube. Roedd e’n cynnig bod ganddi’r cyflwr oherwydd byddai’r rhan fwyaf o bobl yn edrych ar gwningen mewn cot gyda wats boced, efallai yn dweud rhywbeth neu cymryd llun, ond wedyn yn symud ymlaen. Mae’r ffaith fod Alys wedi dilyn y gwningen i lawr y twll yn awgrymu doedd hi methu anwybyddu’r awydd am antur – roedd hi’n ysu i roi mewn i’w chwilfrydedd. Roedd hi eisiau dianc o’r gymdeithas confensiynol, oherwydd teimlodd ei bod hi’n wahanol i bawb arall. Mae hyn yn debyg i bobl gydag ADHD, oherwydd mae eu hymennydd nhw wedi’i hadeiladu’n wahanol, ac felly mae pethau yn tynnu eu sylw a dydyn nhw methu rheoli e.
	Mi wnes i ymchwilio’n fwy mewn i’r damcaniaeth, a ffeindiais erthygl gan y BBC yn siarad am bethau mae Alice In Wonderland yn datgelu am ein hymennydd, ‘Five things Alice In Wonderland reveals about the brain’ (Robson, D. 2015). Mae’n sôn am sut mae’r stori wedi helpu ni i ddeall sut mae’r ymennydd yn gweithio, ac ym 1955, darganfyddodd y seicolegydd John Todd, fod cleifion yn dweud eu bod nhw’n profi metamorphosis yn eu cyrff, yn union fel oedd Alice pan roedd ei chorff yn newid o fawr i fach ac o fach i fawr, “patients reported exactly the same feeling of “opening out like a telescope” (Todd, J. 1955). Heddiw, mae doctoriaid wedi enwi’r cyflwr hyn mewn cleifion fel “Alice In Wonderland Syndrome”- “a rare neurological disorder characterized by distortions of visual perception, the body image, and the experience of time. People may see things smaller than they are, feel their body alter in size or experience any of the syndrome's numerous other symptoms.” (Todd, J. 1955). Mae’n ddiddorol bod Gwyddonwyr yn defnyddio stori sydd mor bell o realiti i helpu gydag enwi a diffinio cyflyrau meddyliol gwahanol heddiw, ond credaf fod yn ffordd haws o gael pobl i ddeall eu cyflwr. 

Wedi cynhyrchu’r disgrifiad yn awtomatig]
Ar ddechrau fy mhroses o ysgrifennu’r ddrama, dechreuais gan feddwl am yr elfennau gweledol ar lwyfan, oherwydd un o’r prif bethau roeddwn i eisiau oedd llawer o ysgogiadau lliwgar a diddorol i ddangos sut mae ADHD yn teimlo. Roeddwn eisiau gwahodd y gynulleidfa i gael mewnwelediad i fy ymennydd. I mi, mae fy ymennydd yn brysur ac yn gyflym iawn, ac rwyf wastad yn cael fy ngwrthdynnu gan bethau. Roeddwn i’n bendant eisiau dechrau’r ddrama gyda set blaen a syml er mwyn cyferbynnu gyda diwedd y ddrama, pan ddaw’r llanast o ganlyniad i’r gwrthdyniadau yn ystod y sioe. Fy nod oedd dangos y tryblith a oedd yn digwydd yn ymennydd y cymeriad trwy ddefnyddio’r propiau i greu llanast, megis gwlân, post-it notes, pegs a.y.b. Yn wreiddiol, penderfynais fy mod eisiau gwely yn unig fel set, ac roeddwn i’n mynd i seilio’r ddrama o gwmpas y cymeriad yn trio mynd i’r gwely’n gynnar ond yn cadw cael ei gwrthdynnu. Fodd bynnag, newidiais i’n meddwl i seilio’r ddrama yn ei lolfa ac felly nid oedd y gwely’n berthnasol rhagor.
	Pan ddaeth i ysgrifennu’r sgript, roeddwn i’n gwybod fy mod i eisiau cynnwys rhannau o fy ymchwil er mwyn addysgu’r gynulleidfa am ADHD a sut mae’n ymddangos mewn menyw. Roeddwn hefyd yn sicr fy mod eisiau dangos fy symptomau ar eu gwaethaf, megis di-drefn, problemau trefnu amser, bywiogrwydd a.y.b. Teimlaf yr oedd e’n bwysig bod y gynulleidfa yn gweld y pethau gwael am ADHD, ond hefyd y pethau da a doniol amdano fe, er mwyn deall sut mae’r cyflwr yn gallu effeithio ar unigolyn. Dewisais hefyd fy mod eisiau cynnwys elfennau rhyngweithiol gyda’r gynulleidfa, er mwyn eu gosod nhw yn y strach a dod â nhw gyda fi ar daith o gwmpas fy meddylfryd. I ddechrau, dechreuais ysgrifennu drafft o sefyllfa arferol byddai’n digwydd i mi tra’n ceisio cyflawni tasg. Mi wnes i siarad gydag Elen Bowman, fy nhiwtor personol ar gyfer y prosiect, a fe wnaeth hi argymell i mi ysgrifennu monolog yn ymwneud â’r gwely. Felly, mi wnes i ysgrifennu fy nrafft cyntaf amdano methu cysgu oherwydd bod gormod o egni gen i a bod pethau yn tynnu fy sylw trwy’r amser. Dyma oedd fy nrafft cyntaf:
Toc Tic – Drafft 1
Monolog 1 – Dechrau noson arferol yn fy mywyd
(Nos Wener, 10 o’r gloch, stafell wely’r ferch. EUPHORIA FUN FAIR MUSIC PLAYS FOR 15 SECONDS).
Fi’n credu af i’r gwely’n gynnar heno...ie. Ma’ lot ‘da fi ‘neud fory. (Yn edrych ar ei horiawr) Ahh ma’ fe dim ond yn ddeg o’r gloch so os af i i gysgu nawr fydda’i lan cyn saith a gallai ‘neud bach o yoga cyn brecwast! Ww a wedyn bydd mwy o amser ‘da fi yn y bore cyn mynd i gael fy ngwallt ‘di ‘neud. Ie... a byddai’n gallu cael fy ngwynedd ‘di neud ‘fyd cyn cinio! Dwi’n troi’n ddau-ddeg-un fory. Fi’n gwybod! Penblwydd mawr. Ma’ mam ‘di trefnu parti massive ‘da teulu a ffrindiau fi i gyd. Ma’ hi hyd yn oed ‘di cael anti Betty o’r Gogledd i ddod lawr. Dwi heb weld hi ers o’n i’n bump. Ie well i fi baratoi i setlo lawr nawr... sai moen edrych yn hanner farw i anti Betty! Wnâi neud potel dŵr twym a wedyn wnâi rhoi’r playlist meditation ‘na ‘mlaen i helpu fi gysgu. Fi ffili wir cysgu mewn tawelwch llwyr. Chi’r un peth? Chi’n gwybod y fideos ‘na ar YouTube sy’n chwarae’r relaxing sounds am fel saith awr? Wel dyna be’ fi’n rhoi ‘mlaen bron bob nos a mae’n noco fi reit mas. Well i fi fynd i lanhau’n dannedd. (Mae’n cerdded i fynd allan o’r ‘stafell) A! Cymryd make-up bant gyntaf. Os fyddai’n brwsho dannedd fi nawr, falle bydd y make-up yn dripan mewn i ‘ngheg i a wedyn bydd rhaid i fi ‘neud dannedd fi ‘to! (Mae hi’n edrych yn y drych ac yn hymian cân). O! Beth yw hwnna? Ugh ydy hwnna erioed yn digwydd i chi? Pan ma’ ‘da chi rhywbeth sbesial yn mynd ‘mlaen y diwrnod nesaf a mae hwn yn digwydd (yn pwyntio ar ei thrwyn hi). Sbotyn enfawr reit yng nghanol eich gwyneb. Typical! Wel bydd rhaid i mi cael gwared o hwnna nawr. Reit fi’n gwybod, wnâi googlo’r method ‘na ‘nath Meg dweud wrtho fi heddi. Apparently os chi’n rhoi past dannedd ar sbot dros nos, bydd e ‘di mynd erbyn y bore! Ma’ hwnna’n beth od ond yw e? Chi ‘di trio ‘na o’r blaen? O wel, gawn ni weld... (mae hi’n edrych ar ei ffôn ac mae’n dechrau canu) O! O be’ ma’ hi moen nawr? Mam yn ffonio ‘to. Anghofiais i ddweud wrthi bo’ fi ‘di cyrraedd adre’n saff. Well i fi ateb hi... Ar y rât hyn byddai byth yn blydi cysgu! Na actually wnâi just textio hi i ddweud bod fi’n fyw. Ma’ mam wastad yn becso amdano fi. Gobeithio bydd dim paranoia ‘da fi pan fyddai’n fam. Ond i fod yn deg star sign fi yw Pisces, a chi’n gwybod be’ ma’ nhw’n dweud am Pisces. Fi’n mynd i wisgo necklace Pisces fi fory. Fi’n lico fe achos ma’ fe’n mynd ‘da unrhyw wisg. Dyma’r ffrog fi’n gwisgo fory. Fi’n credu bod e’n eitha’ neis. Ddim yn rhy ffansi ond digon ffansi, chi’n gwybod? Fi’n cadw e ar ochr dde y cwpwrdd gyda stwff ffansi arall fi, achos ma’ fe’n ‘neud synnwyr fel ‘na. O ma’ ishe sortio rhai o’r dillad ‘ma mas. O allwch chi matcho’r sannau ‘ma gyda’i gilydd i fi plîs? (Mae’n rhoi bag o sanau cymysg i dri aelod o’r gynulleidfa) O, ble ma’ make-up bag fi nawr? Chi ‘di gweld make-up bag fi? (Mae’n edrych o dan y gwely – ANNOYING NOISE TRACK STARTS PLAYING). Fi byth yn gallu ffeindio pethau pan fi moen nhw! Fi ‘di cael llond bol o hyn! Be’ sy’n bod ‘da fi? Be’ sy’n bod ‘da fi? Pam ydw i wastad yn colli pethau? Pam dwi ffili canolbwyntio? Chi ‘di benni sorto’r sanau ‘na mas? (Gan bwynto at rhywun yn y gynulleidfa) Pa un ti’n edrych am? O ‘ma ‘da ti’r un stripey. Ydy’r un arall ‘da ti? Na? Reit pwy sy’ ‘da’r un stripey arall? Helo? O s’dim ots, s’dim ots! Gadewch e. S’da fi ddim amser i aros rhagor. (Mae hi’n edrych o dan y gwely eto ac yn ffeindio’r make-up bag – THE MUSIC STOPS WHEN SHE FINDS THE MAKE-UP BAG). (Ochneidiad) Co fe! (SAIB) (Ochneidiad) (Mae hi’n edrych ar ei horiawr) Tybed be’ sydd ar YouTube... (i’r gynulleidfa) O! Fi’n dwlu ar YouTube. W ‘ma hwn yn edrych yn dda. (Edrych ar y teledu a’n fflicio’r remote control) ... Godro geifr yn Mongolia! (Ochneidiad).
(GOLAU’N DIFFODD – TYWYLLWCH)
(SAIB)
(Cân ADHD yn dechrau a golau’n codi. Mae’r ferch yn eistedd yn y gwely yn hanner cysgu. Mae hi’n codi ac yn dechrau dawnsio).
DAWNS
(Mae’r ferch yn gorwedd ar y gwely mewn fetal position)

Monolog 2 – Herio Ystadegau’r Arbenigwyr 
(Mae’r gân ADHD yn gorffen, “According to the American Psychiatric Association, it effects roughly 8% of children and 2% of adults – commonly believed to only effect boys because they are perceived as roudy and rambumxious).
Ydy e’n wir bod ADHD dim ond yn effeithio 2% o oedolion? Ydy’r ystadegau ‘ma’n gywir? Ydy e’n wir bod 8% o blant yn cael eu heffeithio? A pam bod pobl wastad yn meddwl taw dim ond bechgyn sy’n dioddef o ADHD? Hmm... Tybed. (Mae hi’n dechrau ymchwilio ar ei ffôn hi) (ADHD STATISTIC VOICEOVER STARTS PLAYING) “Attention deficit hyperactivity disorder (ADHD) affects around 2% of UK adults, and is commonly recognised as a specific learning difference (SpLD) due to the impact of inattentive and hyperactive symptoms on performance at school, university and work.” O... so fi’n rhan o’r 2%. “It is often not diagnosed until adulthood – sufferers are often first misdiagnosed with depression and anxiety disorders during their teenage years, induced by the struggle of compensating for an unrecognised neurodevelopmental disorder.” Ges i fy niagnosis i pan o’n 18, pan ddechreuais i’r Brifysgol. A chi’n gwybod be’ wedodd yr arbenigwr? “O... ma’ hwnna’n od achos o't ti wedi ‘neud yn dda yn yr ysgol.” O’n i’n meddwl ar y pryd bod hwnna bach yn insensitive ohoni i ddweud hwnna. Oedd hi’n awgrymu taw dim ond pobl twp sy’n dioddef o ADHD? Wel ‘falle o’n i ddim yn dwp, ond o’n i’n gwybod bod rhywbeth yn wahanol amdana’i pan o’n i’n blentyn. O’n i bendant yn hyper. Yn gwibio o un peth i’r llall, fel pili pala. Fi’n cofio Miss Gibbs llygad sgwint yn dweud trwy’r amser bod morgrug yn ‘y nhrowsus i. Ond ges i ddim hanner y cosb a gath Alex Greenwood, druan ag e. O’dd hi’n pigo arno fe trwy’r amser am dorri ar draws y wers. Fi’n cofio un cosb gath e oedd i eistedd ar ben ei hun mewn cornel yn gwynebu’r wal. Ond y gwaethaf ges i oedd, “O ti bach away with the fairies heddi Alys?”. “One common misconception is that ADHD is more prevelant in boys. In actuality, ADHD diagnoses can be more difficult to obtain for girls and women and this is because diagnostic criteria were originally based on hyperactive boys”. Chi’n gwybod beth? Ma’ lot o misconceptions am ADHD yn does? 
(LIGHTS FADE AND EUPHORIA FUN FAIR MUSIC PLAYS FOR 15 SECONDS).

Monolog 3 – Diffinio’r Cyflwr o Safbwynt Personol
(DAYLIGHT FADES UP)
(Mae Alys yn tacluso’r llanast yn ei ‘stafell. Mae’n edrych ar ei horiawr ac yn tapio fe cyn cario ‘mlaen tacluso).
Fi’n ddau-ddeg-un heddi. Diwrnod neis. Sbot fi ‘di mynd! ‘Nath y past dannedd weithio. Sai ‘di cysgu ond sai’n becso rhagor. Fi’n teimlo’n dda. Bydd popeth yn iawn. ‘Falle bod e ddim mor wael ag yw pobl yn meddwl. ADHD. Fi’n eitha’ lico fe. Fi’n credu bod e’n ‘neud fi’n sbesial. Fi’n teimlo bach fel Alice In Wonderland. O’dd mam arfer galw fi’n hwnna ta beth pan o’n i’n fach. Siwr o fod ADHD ‘da hi. A drychwch faint o hwyl oedd hi ‘di cael yn Wonderland. ‘Na lle i fi heddi’. (Yn edrych ar ei horiawr) Wel nes i golli apwyntiadau gwallt a gwynedd fi. A does dim amser ‘da fi neud yoga. Ond ‘ma dal hanner awr ‘da fi i wisgo a rhoi bach o make-up ‘mlaen. (Yn edrych yn y drych) Penblwydd Hapus Alys. (CLOCK VIDEO STARTS PLAYING ON THE PROJECTOR, LIGHTS FADE TO SPOTLIGHT ON ALYS) (Mae Alys yn edrych ar y cloc ac yn symud ei phen gyda’r sŵn. Mae’n troi i’r gynulleidfa). Toc Tic! (SPOTLIGHT OFF, DAKNESS. EUPHORIA FUN FAIR MUSIC PLAYS FROM QUIET TO LOUD. LIGHTS COME ON. MUSIC FADES OUT).

Rhannais i fy nrafft cyntaf gydag Elen, a wnes i ddweud wrthi am y syniad o ddod â llinell bach am fy nghymeriad yn cymharu ei hunan gydag Alice o Alice In Wonderland i mewn. Roedd hi’n hoff o’r syniad, ac roedd hi eisiau i mi chwarae mwy gyda’r elfennau a’r cymeriadau o Alice In Wonderland. Byddai hyn wedyn yn rhoi cyfle da i mi brocio’r gynulleidfa i feddwl yn fwy am y cysylltiad rhwng ADHD ac Alice In Wonderland. Ychwanegais cyfeiriadau cynnil o’r stori i mewn i fy sgript terfynol, megis enwais fy ffrind gorau yn y ddrama yn Bwni, sy’n cyfeirio at y gwningen yn Alice In Wonderland. Yn y ddrama, mae Bwni yn ffonio Alys (fy nghymeriad) yn ddi-baid ac yn trio cael hi i ddod mas, ac mae Alys yn ei wrthod ond mae e dal yn tynnun ei sylw hi trwy gydol y sioe. Mae Alys yn dweud taw “enw iawn e yw Benny Lewis, ond ma’ pawb wastad ‘di galw e’n Bwni ers ysgol achos ma’ fe’n hopian o un man i’r llall trwy’r amser. Ond rhywsut ma’ fe dal yn hwyr i bopeth”. Mae hwn yn cyfeirio at y ffaith bod y gwningen yn y stori wastad yn pryderu am fod yn hwyr wrth iddo gwibio o un man i’r llall. Dyma oedd fy sgript terfynol:



Y Sgript
[bookmark: _Hlk101353069]‘Toc Tic’
(Nos Sadwrn, deg o’r gloch, lolfa mewn tŷ merch ugain mlwydd oed o’r enw Alys. Mae’r gân ‘Euphoria Funfair’ yn chwarae am bymtheg eiliad tra bod Alys yn symud o gwmpas yr ystafell/y soffa cyn eistedd i lawr ar fraich y soffa. Mae’r golau’n pylu mewn gyda’r gân).
Ma’ fe’n penblwydd fi fory. Dwi’n troi’n ddau-ddeg un. Milestone, fi’n gwybod. O’dd lot o bethau o’n i eisiau cyflawni cyn troi’n ddau-ddeg-un. Fel gallu cadw rhyw fath o schedule bywyd. Dwi’n ffeindio fe’n eithaf anodd i drefnu’n amser yn iawn, chi’n gweld. Pryd bynnag ‘ma stwff ‘da fi ‘neud, fi’n treulio gormod o amser ar y pethau sydd ddim yn bwysig. Ydy hwnna’n digwydd i chi? Procrastination. Fi’n professional procrastinator. (Mae’n codi o’r gadair) Ond nes i addo’n hunan taw heddi fyddai’r diwrnod byswn i’n newid hwnna. Dwi eisiau gallu trefnu’n amser yn iawn. So erbyn deuddeg o’r gloch heno, dwi eisiau cyflawni’r dasg fwyaf sy’n gwasgu arna’i. Traethawd Seicoleg fi. (Mae’n edrych ar ei chliniadur) The Perception of Time and Its Effects on Cognition. Boooring. Fi ‘di ‘sgwennu e lawr ar post-it notes i atgoffa’n hunan i ‘neud e. Fel arfer fi’n stico nhw dros y tŷ i gyd ond wnâi rhoi nhw i chi heddi (mae’n codi i roi post-it notes i rai aelodau o’r gynulleidfa). Fi wastad yn rhoi stwff fel hyn bant, chi’n gweld, neu fi jyst yn gadael nhw tan y funud olaf. Ond sai moen ‘neud ‘na rhagor! Fi eisiau stopio ‘neud hyn cyn i fi droi’n ddau-ddeg-un. Ma’ pethau’n mynd i newid ‘ma! O hyn ‘mlaen, fi’n mynd i fod yn Alys arall. (Mae’n sefyll ar y soffa) Alys sy’n drefnus, Alys sy’n gall. Alys sy’n dweud na pan ma’ Bwni’n ffonio pob awr o’r dydd i ofyn fi fynd i rhyw rave! Alys newydd. Credwch fi. Os ma’ Bwni’n ffonio fi heno, byddai’n anwybyddu e! (Mae’n neidio i lawr o’r soffa ac yn eistedd i lawr. Mae’n ochneidio) Reit, bant â fi! (Mae’n dechrau teipio ar ei chliniadur a darllen ei llyfr. Mae ei ffôn yn canu am bump eiliad ac mae’n codi e i weld pwy sy’n ffonio. Mae’n ateb y ffôn ac yn ochneidio) Haia Bwni, ti’n ok? Ble wyt ti? Be’ ti’n ‘neud fyna? Na fi ffili dod! Fi goffod- pwy oedd hwnna? O ‘ma nhw fynna hefyd? Wel, pryd mae’n gorffen? Hmmm... ‘falle ‘allai... Na! Wna’i siarad wedyn. Tara, tara! (Mae’n rhoi’r ffôn i lawr) O Bwni! Enw iawn e yw Benny Lewis, ond ma’ pawb wastad ‘di galw e’n Bwni ers ysgol achos mae fe’n hopan o un man i’r llall trwy’r amser. Ond rhywsut ma’ fe dal yn hwyr i bopeth! Byth yn gallu cadw amser. Ond chware teg, ma’ fe’n gallu coginio. Fe sy’n ‘neud cacen penblwydd fi actually. Fi’n cofio fe’n dosbarth coginio, o’dd Mrs Heart, pennaeth coginio, wrth ei bodd ‘da fe! Yn ôl hi, fe o’dd yn ‘neud y jam tarts gorau yn y dosbarth. O’dd i ddim yn lico fi though... O’n i’n gofyn gormod o gwestiynau apparently. O, fi’n gallu clywed hi nawr, “Alice, lle ma’ dy ben? Llai o freuddwydio a mwy o waith!” Ond pan o’dd Bwni’n gwibio o gwmpas y ‘stafell, o’dd hi jyst yn chwerthin. O’dd hi’n meddwl bod y haul yn disgleirio allan o’i ben ôl e! O’dd hi wastad yn trin y merched yn wahanol i’r bechgyn... tybed pam. Ei internalised sexism hi siŵr o fod... pwy a wŷr? (Mae hi’n snapio allan o’i meddyliau) O! Ble o’n i nawr? Chi’n cofio? O ie! (Mae’n edrych ar ei chliniadur a’i llyfr) Hmmm... ma’ hyn yn edrych yn ddiddorol, ma’ ‘na rywbeth fan hyn ar ADHD. Ma’ ‘da fi hwnna, ges i’r ddiagnosis wythnos diwethaf. Attention Deficite Hyperactivity Disorder. Mae’n dweud, “Practical approaches to time perception and its evaluation have shown that individuals with ADHD have difficulties in time estimation.” Ahh, o’ch chi’n gwybod ‘na? Fi’n mynd i ‘sgwennu ‘na lawr. (Mae’n parhau i ddarllen) “as well as having the feeling that time is passing by without them being able to complete tasks accurately and well”. Waw... diddorol. (Mae’n ysgrifennu) Mae’n dweud hefyd “this causes  stress that leads to inattention or hyperactive and impulsive behaviour”. (SAIB) (Mae’n edrych o gwmpas yr ystafell ychydig) W fi’n credu gaf i baned! (Mae’n codi i ‘neud paned o dê ac yn cymryd sip) O! S’dim byd yn well na paned o dê pan chi’n stressed. Chi’n cytuno? Ie. Gallai yfed tê unrhyw adeg o’r dydd! Fel oedd Tadcu arfer dweud, mae wastad yn amser tê yn tŷ ni! Oedd Tadcu’n hollol boncyrs. Oedd e’n yfed tê mate. Dyna’r tê ‘ma nhw’n yfed ym Mhatagonia, chi’n gwybod. Tê gwyrdd. O’n i ddim wir yn lico fe. Fi jyst yn lico tê english breakfast. A oedd Mamgu wedyn wastad yn ‘neud bara brith, achos dyna o’dd ffefryn Tadcu. Fi’n cofio Mamgu’n dweud wrtho fi bod hi wedi cario bara brith cyfan yn ei ruck sack lan i gopa’r Wyddfa i ddathlu Pen-blwydd Tadcu! Fi’n credu bod hi bach yn boncyrs hefyd. Ie, ma’ hi dal yn ‘neud pethau od... (SAIB) Byddai siŵr yn cael hunllefau heno ar ôl yr holl dê ‘ma fi’n yfed! (Mae’n chwerthin ychydig ac yn cymryd sip arall o dê. Mae’n syllu mewn i’r gofod ac mae wedi ymgolli). Sori! O, be’ fi’n ‘neud? Reit, dwi’n barod nawr. Nôl i weithio. (Mae’n agor y llyfr ac yn darllen ychydig) Ma’ llyfrau mor boring heb luniau yn dydyn nhw? (Mae ei ffôn yn canu am bump eiliad ac mae’n ochneidio a wedyn yn ateb) Ie Bwni, be’ ti moen nawr? ‘Falle ‘na’i ddod nes ‘mlaen. Wnâi weld ti fory ta beth! Ok, tara. Sai’n gwybod pam bod e eisiau fi gymaint nawr pan fi’n mynd i weld e fory! Fi’n edrych ‘mlaen am fory, ma’ ffrindiau a teulu fi i gyd yn mynd i fod ‘na! Ma’ hyd yn oed anti Betty o’r gogledd yn dod! Dwi heb weld hi ers o’n i’n bump. Dyw hi byth wedi priodi na chael perthynas, ond ma’ hi’n meddwl bod ‘da hi fiance sy’n dywysog! Fi yn caru hi lot though. Ie so ma’ mam ‘di trefnu e i gyd. Ma’ mam wastad yn trefnu partïon fi. Ma’ hi’n bach o perfectionist. Gobeithio bydda’i ddim yn mynd gormod fel ‘na pan fyddai’n hên! Sori na dim hên, dim ‘na be’ o’n i’n meddwl! Ahh fi’n ‘neud hwnna lot. O’n i’n meddwl dweud hŷn. Y problem yw bod y geiriau yn dod allan o’ ngheg i cyn i fi gael cyfle i meddwl be’ fi’n trio dweud. Nag o’n i yng nghanol dweud rhywbeth nawr? Be’ o’n i’n trio ‘neud? Chi’n cofio? O ie! Yr astudiaethau ‘na ar ADHD! Reit fi’n mynd i roi rhein i chi fel bod chi’n gallu atgoffa fi (mae’n rhoi’r post-it notes i’r gynulleidfa ac yna’n troi i gerdded nôl at ei sedd ond yn troi rownd eto i’r gynulleidfa) O allwch chi ‘neud un peth arall i fi? Rhywbeth fi ‘di eisiau ‘neud ers sbel... Colour coordinato pegs fi gyd. Gallwch chi ‘neud hwnna i fi plîs tra bod fi’n gorffen paned fi? Diolch. Fi moen y gwyrdd yn y bocs sy’n dweud gwyrdd, glas yn y glas a melyn yn y melyn. (Mae cerddoriaeth ‘annoying’ a goleuadau disgo yn dechrau ac mae Alys yn boban i’r gerddoriaeth). Ges i’r pegs ‘na yn Home Bargains. Fi’n credu o’n nhw’n gwerthu nhw yn B&M hefyd, ond fi ddim yn siŵr, so penderfynais i fynd i Home Bargains achos mae dim ond lawr y rhewl o fi. O’n nhw dim ond yn bunt am baced so prynais i dri paced. Gwyrdd, glas a melyn. Ma’ colour coordination yn bwysig i fi achos fi’n lico defnyddio’r un lliw pegs am bob darn o ddilledyn. Mae’n edrych yn well, chi’n gweld. Chi ‘di bennu e nawr? O gloi te, gloiach! C’mon! Be’ sy’n cymryd mor hir? O jyst anghofiwch e, s’dim amser ‘da fi rhagor! Wnâi ‘neud e’n hunan nes ymlaen! (Mae’r gerddoriaeth a’r goleuadau disgo yn stopio) i fod yn onest, s’dim hyd yn oed amser ‘da fi cael y paned ‘ma. Ugh! Fi goffod bennu’r traethawd. Goffod bennu’r traethawd. (Mae’n edrych ar ei chliniadur ac yna’n gweiddi i’r gynulleidfa) Beth oedd yr astudiaeth ‘na nes i ddweud gynne fach? Yr un am time perception a ADHD neu rhywbeth. Unrhyw un? A ie! Fi’n cofio fe nawr. (Mae’n teipio ar ei chliniadur) Ww, beth yw hyn? Rhyw gân am ADHD. DJ Duchess. Well i fi checo fe mas, ‘falle bydd e’n helpu ‘da’n ymchwil! (Mae’n edrych ar ei chliniadur ac yn gwasgu chwarae. Mae’r gân ADHD yn chwarae ac mae’r goleuadau yn mynd yn syth i dywyllwch. Mae goleuadau disgo yn dod ‘mlaen pymtheg eiliad ar ôl i’r gân ddechrau. Mae Alys yn dechrau dawnsio. Ar ôl i’r ddawns orffen, mae’n eistedd i lawr yn flinedig tu hwnt). Be’ ‘nath hi ddweud ar ddiwedd y gan ‘na wedyn? “ADHD, commonly believed to only effect men because they are percieved as rowdy and rambunctious?” O so dyna pam fi dim ond nawr yn ffeindio mas bod ‘da fi ADHD, pan fi bron yn blydi dau-ddeg-un! Achos bo’ fi’n ferch. Achos bo’ fi ddim yn “rambunctious” fel wedodd hi, fi’n cael fy nhrîn yn wahanol. Fi’n cael fy anwybyddu! Ma’ merched yn cael eu hanwybyddu! Dyw e ddim yn deg! Fi’n mynd i edrych mwy mewn i hyn. (Mae’n ymchwilio ar ei chliniadur) Ah! Co’ ni. The Misconceptions of Women with ADHD, “One common misconception is that ADHD is more prevelant in boys. In actuality, ADHD diagnoses can be more difficult to obtain for girls and women and this is because diagnostic criteria were originally based on hyperactive boys”. Chi’n gweld, dyw e ddim yn deg! O’dd hyd yn oed yr “arbenigwr” ‘nath diagnosio fi ffili credu bod ‘da fi e achos o’n i ‘di “‘neud yn dda yn yr ysgol”. Be’ o’dd hi’n trio dweud? Taw dim ond pobl twp sydd ‘da ADHD? Achos dyw hwnna ddim yn wir! Dwi ddim yn dwp. O’n i jyst ddim yn gwybod. O’dd neb yn gwybod. Yr holl amser ‘na dwi ‘di gwastraffu! Gallen ni ‘di cael help. Meddyliwch am yr holl arholiadau gallen ni ‘di cael mwy o amser i ‘neud! Yr holl amser ‘na! O’n i’n meddwl pymtheg y dwsin trwy’r amser a ffili cael syniadau fi’n glir yn digon cloi! Gallen i ‘di cael help! O’n i wastad yn hwyr i bopeth! Hwyr, hwyr, hwyr trwy’r amser. Neu’n lot rhy gynnar! Gymaint o flynyddoedd wedi’i gwastraffu! Jyst achos bo’ fi ddim yn “rambunctious”! (SAIB. Mae’n edrych ar ei horiawr) O! Hanner wedi un-ar-ddeg! Damo fi ‘di ‘neud e eto! Hwyr, hwyr hwyr! Fi wastad yn hwyr yn ‘neud stwff. O pam fi’n ‘neud hyn trwy’r amser? Nes i addo’n hunan byswn i’n Alys arall o heno ‘mlaen. Sai’n gwastraffu unrhyw fwy o amser! Fi angen ‘neud e cyn deuddeg! Fi angen profi’n hunan bod fi’n gallu! (I’r gynulleidfa) Beth o’dd teitl traethawd fi ‘to? O ie, ie. Reit, The Perception of Time and Its Effects on Cognition. Amser i ddod â hyn i’r diwedd nawr. (Mae’n edrych yn agosach at ei chliniadur) O fi’n lico’r quote yma, “Time expands then contracts all in tune with the stirrings of the heart”. Hmm, ie... Ma’ hwnna’n ‘neud synnwyr i fi, achos pan ‘ma wir diddordeb ‘da fi mewn rhywbeth, does dim byd yn gallu stopio fi. (Mae ei ffôn yn canu am ddeg eiliad ond dyw hi ddim yn ateb) Pwy sy’n “rambunctious” nawr, hei? Fi’n gallu gorffen y traethawd ‘ma, achos fi actually yn mwynhau e... ‘Falle bod fi’n ok, ‘falle bod fi’n gallu cymryd rheolaeth o hyn. Ma’ ADHD yn gallu bod yn anodd iawn. Ma’ fe’n anodd i esbonio... Ond ma’ ‘na da ynddo fe hefyd. Wir i chi. Fel rhyw fath o bŵer sy’n unigryw. Fel pan fi wir eisiau rhywbeth, dwi’n ‘neud e. Ma’r egni i ‘neud y pethau fi’n caru mor gryf. Does neb yn gallu cymryd hwnna i ffwrdd o fi. Dwi’n falch bod ‘da fi ADHD. Dwi’n derbyn e a dwi’n hapus. (Mae sŵn cloc yn tician yn pylu mewn ac yn mynd yn uwch. Mae’r goleuadau yn pylu i dywyllwch ac mae yna golau bach ar wyneb Alys. Mae’r cloc yn stopio ar ôl ugain eiliad ac mae’r goleuadau yn dod syth ymlaen. Mae Alys yn edrych ar ei horiawr) Ah! Un munud i ddeuddeg a fi wedi bennu! (Mae sŵn y cloc yn chwarae eto ac yna’n stopio. Mae Alys yn eistedd ar y gadair) Tic toc... toc tic! (Mae’r gân ‘Euphoria Funfair’ yn chwarae am bymtheg eiliad a mae’r goleuadau yn mynd yn dywyll).

Ymarfer Coreograffi Dawns
Ffeindiais y profiad o goreograffi dawns fy hunan yn gyffroes iawn. Mae ADHD i fi yn gwneud i mi symud o gwmpas yn aml, felly roeddwn i’n teimlo ei bod hi’n hanfodol i mi gynnwys dawns yn fy nrama er mwyn rhoi portread personol o’n hunan. Mi wnes i gwrdd lan gyda fy nhiwtor dawns i, Tori Johns, am sesiwn ar  sut i goreograffi dawns. Wnaethom chwarae o gwmpas gydag esgus ysgrifennu gyda rhannau gwahanol o’n corff, megis y fraich, y goes a.y.b. Wedyn, ychwanegon lefelau, felly roeddwn yn symud o esgus ysgrifennu ar y wal i wneud symudiad gwahanol ar y llawr. Roeddwn i wedi dysgu llawer am adael i’r corff symud a pheidio ceisio stopio fe a barnu fy hunan trwy’r amser. Dyma linc i fideo ohonof i’n ymarfer coreograffi fy nawns ar gyfer y sioe: https://youtu.be/muD0X1fvXaI

Casgliad
Wrth edrych nôl dros fy ngwaith a fy mherfformiad terfynol, rwyf yn hapus iawn gyda’r canlyniad a theimlaf fy mod wedi cyflawni yr her roeddwn wedi gosod i’n hunan, sef i godi ymwybyddiaeth ar ADHD. Credaf yr oedd fy rhyngweithio gyda’r gynulleidfa yn llwyddiannus, oherwydd roedd y gynulleidfa yn ymateb i’r sefyllfaoedd a’r gweithredoedd wnes i roi i nhw, e.e. gyda’r weithred o roi trefn lliw ar begiau golchi dillad, mi wnaeth y gynulleidfa chwerthin oherwydd roeddwn nhw’n teimlo fy mod wedi eu gorlethu, a dyna yn union y sefyllfa y mae person gydag ADHD yn teimlo. Roeddwn i eisiau rhoi blas iddynt o safbwynt person sy’n dioddef o’r cyflwr. Pe bawn i’n cael y cyfle i wneud y prosiect eto, byswn i’n sicrhau fy mod yn rhoi mwy o amser at baratoi i’n hunan, oherwydd roeddwn yn teimlo ychydig o dan bwysau i gyflawni popeth, a ni wnes i drefnu digon o amser ymarfer personol i’n hunan. Yn eironig, mi wnaeth fy nghyflwr ADHD cael effaith ar fy ngwaith, ond mae wedi bod yn ysgol brofiad pob cam o’r ffordd. 

Mwy o addysg mewn ysgolion
By talking openly about it without labels,

Make diagnoses more widely available for males and females of all ages. And always keep an open
discussion about the symptoms; main, and lesser known

That's a bigger question than can be answered here

gallem wneud i bobl deimlo bod eu hymddygiad yn ddigon dilys ac na ddylent gamddiagnosio na disgwyl
mwy nag y gallant ei wneud. Yn enwedig cyflwyno ADHD mewn ffilm/theat.

Education in schools regarding ADHD, teachers (especially secondary) should be briefed on recognising
ADHD because too many children, especially females, go undiagnosed for years and suffer because of it

True representation of ADHD in wider media and film using actors/actresses with ADHD, more education
towards conditions like ADHD and others similar

Sut ydych yn meddwi gallwn godi ymwybyddiaeth o ADHD yn y dyfodol?/How do you think we
could raise awareness for ADHD in the future?

30 responses

More theatre based on it

Raise awareness by all kinds of ways. Creative ways

Not sure

Teledu - dramau

Posters, lectures, theatre pieces on ADHD etc

Starting more groups, so that people who suffer from ADHD can to others

Well shows such as yours are a good step to build upon. Even as a non Welsh speaker it was interesting to
see how ADHD can effect an individual. Ironically enough I was never losing interests while watching,
excellent work Hannah.

maybe more in tv shows/ theatre

certain loveliness. The mind is beautiful, no matter what complications.

